
O Volapukaflens valopo! 

Studans Volapuka semikna pasupadons dub patads anik puka obsik. Is 
maniotoyos bali somik, sevabo: geb pasetatimi in partisips, ko plaadons 
naiseti ad malon leigupi ettimik. Tradutod fa kadaman: 'Igor Wasilewski' 
in gased at ninadon samis anik do din at. 

Ma § 226 ela "Gramat Volapuka", Plusets kanonspatrakon me pladul bala 
ud anas seta oksik dub partisipabidir .... Sams: ... Agoldlo love pon alogob 
dogi in vat aseatoli < pla: Du agolob love pon, alogob dogi, kel aseaton in 
vat. ... Abinom man fa valikans palofol, kels asevons omi < pla: Abinom 
man, kel palofom fa valikans, kels asevons omi. 

Atos binon nekosomik, bi in natapuks ed in sperant ud in el Ido ai 
geboyov partisipi presenatima on jenets somik, bi dins plu bal ajenons 
leigupo, kludo in presenatim paseta et. Is logols samis anik in tradutod 
fa kadaman lopo pamaniotol: 

"lloadolo se bed e ya adrinolo kafi obik alilob naio in luyal lenoidi 
jeikol, ed adalogolo nulaliko dese yan, akupob soli: konsalal Darius' 
abunolo zi in jit vietik. Ablasfamolo ed alenoidolo abitom levemiko 
seku vut, e la bog ze gretik vobans tel astanoms atiilolo luhatis okik ed 
akratolo kapis." Atradutom atosi se sperant: 

"Leviginte kaj jam trinkante mian kafon mi audis apude en la koridoro 
terurigan tumulton, kaj rigardante scivole el mia pordo mi ekvidis la 
senatanan moston Darius cirkaue saltantan en blanka cemizo. Malbenante 
kaj bruegante li saumis de furiozo kaj apud kesto iom granda staris du 
laboristoj tordantaj siajn capojn kaj gratantaj siajn kapojn." 


Jinos ye, das 'Arie de Jong' it omna no afolom nomi in gramat oka: 
So agolom apredolo e milananis asejedolo da Galileyan lolik. 
(Marcus I, 39) 

Ab in gospul ma 'Lucas' (VIII, 1) apenom: 

Ven atavom pos atos de zife vilag bal lu votik, predolo e lenundlo 
gospuli regana Goda,... 


I mastans ettimik votik no ajinons binon loliko fumiks do dinad at. 


Ai dabinons dins nitedik, kelis kanobs vestigon in 
puk obsik. 


Yofami modik vipom Volapukanes valik: 

SIL VAGIK (I) 

'Clear Sky' fa 'Frank Roger' ini Vp. petraduol fa Hermann Philipps 

Asevob, das el Jonathan abinom hipul patik, Abinob natavi-tidan 
omik du yels anik, e ze gudiko aseivom omi. As julan pato agudom 
tefu natavs. El Jonathan abinom julan vemo sagatik, dasamik, ab 
boso adofom tefu kosad sogofik. Alabom flenis nemodik u nonikis, 
no abinom popedik po jipuls, e kosomiko abinom soelik. Semo 
abinom drimalan, ye atos no aflunon mi juladuinis oka. 

Bu vigs anik akupob, das alogotom vemo feniko, e tobo akanom 
kupalon du juladup. Omna igo ajinom tio slipikon. Pos juladup 
aspikob brefupo ko om ed asakob ome sakadi omik. 

"No slipob saido", asiom sunado. "Studob neitasili e stelis. Sis 
brefup nitedalob pato tefu stelav." 

"Binos jafud janalik", asagob, "e digadon kupali ola, ab too osteifo- 
los ad golon lu bed potatimo." 

"Fumo!" asagom, "osteifulob osi." 

Pos dels anik akomom lu ob ed asakom, va olabob timi bosik pro 
om. Aklulos, das asiob osi. 

"Aflagos de ob studi e tobi ze modikis," asagom, "ab cedob nu, 
das etuvob modi ad bemaston neitasili." 

"Kisi vilol-li notodon me atos?" asakob. 

"Stelis", agespikom. "Ga isagob ole, das studob stelavi." 

"Si! binos so. Ab kio kanol-li bemaston stelis? Kisi atos sinifon-li?" 

El Jonathan asetirom stelakaedi se sakad oma, asaplifom oni, ed 
ajonom obe steli me sirkul redik pemaledoli. "Eplopob ad moukon ati. 
Vestigolos atosi, if no kredol obi! Aneito lelogolos sili! No ologol plu 
steli at." 

No asevob, kisi okanob-la sagon. Hipul at fefo aspikom-li? Avilom- 
li fopulukon obi? Leno abinom pated hipula, kel aduinom kafadis ud 
adunom stupotis ad magadon po jipuls. Bi no avilob viodon senalis 
oma, asagom, das ovestigob osi, do voiko no isuemob sagi omik. 

Etneito no avestigob sili. I yufu stelakaed oma no ufagob-la ad 
tuvon pladi stela balatik defol. Ab asevedob bligi ad kupedon desiri 
bisarik hipula at ad bemaston neitasili. 

Du dels anik nos ajenon. Mudelo pos vig bal el Jonathan akomom 
lu ob donu. Alogodom nelabiko, ed aniludob, das sakads idrefons 
omi. "Logolos!" asagom stelakaedi oka ini nams obik apedolo. 
Akupob stelis mal me sirkuls redik pemaledolis. Nendoto "imoukom" 
onis - ma voded lonik oka. x 

"Ejonob ati pales oba aplanolo ones utosi, kisi idunob", asagom. 
"Ispelob, das opleidons do ob, ab no akredons obi. Eflagob ones, 
das ovestigonsos neitasili, ab loloko no anitedalons do atos." Ajinom 
tio primon ad drenon. Nedem somik kanon vobedon mu distukiko po 
puls as el Jonathan, klu omutob prudon tefu gespik oba. 

"Ba osotob spikon pales olik", amobob. "Bo atos ogudon, vo-li? 
Fumo odalilons obi." 

El Jonathan asiom kapo. "Si! Binol natavi-tidan obik. Binol nama- 
tan. Ole odalilons." 

"Ovigo julasoar pro pals ojenon. Obespikob sakadi at ko ons. No 
kudolos." 

El Jonathan adanom obi ko sadredikam klulabik. Asevedikob, das 
omutom preparon mu kalofiko palasoari at. 

* * * 

"Sis tim anik son obsik kondotom bisariko", fat ela Jonathan asa¬ 
gom. "Du dups modik no slipom neito. Lesagom, das kanom-la ai plu 
bemaston stelis, e das igo emoukom-la anis." 

Asiob kapo. "Otosi akonom id obe", asagob. 

Man aseidom nami sui brad jimatana okik ed afovom: "Labobs 
kudi, das operom-la talakti. Flagom obes, das vestigobsos, va stels 
et jenofiko moons, e zunikom, ven no kredobs sagi oma. Vo no 
sevobs, kisi kanons dunon. Fumo no sagom verati, vo-li? If jenofo 
emoukomov stelis, gaseds e televid valopo nunodonsov do atos. 
Stelavans akuponsov osi e stunonsov do atos, vo-li?" 

"Loliko gidetol", asagob. "Son olsik jinom binon fanatik do lefak 
oka tefu stelav e tefu el bemaston stelis, asa nemom it osi. Binom 
hipul sagatik, e labom fomali magalafulik. Cedob, das te dadunom 
namadapledis in brein oka. Bo atos opasetikon. No tu kudolsos. 
Veutos ye, das tikadolsos fefo duinodis oma, u pu kondotolsos on 
mod somik. El Jonathan saspetikom, igo vemiko, ven stimamens - 
as pals e tidans oka - nekredons lesagis oka. Binom hipul mu lada- 
lofik. Cedu ob gudikuno binos-la, das stutols omi e das jonulols nitedi 
do utos, keli dunom. E pos tim semik oglomom do atos ed obejafom 
dinadis jenofik." 

Acedob, das ituvedob sakadi at, ab aklulados, das el Jonathan 
alaidalom plu, kas iniludob. Aprimom ad pleidulon do "nams patik" 
oka lo alans ninu zuamop lilama, keninukamu kejulans okik. 

Klulo palukofom. Asa idredob, mi ageadom. Avitom utanis, po kels 
lesags vemik oka no amagadons: mu-modikunans. Ai plu alogodom 
zuniko e nenkuradiko, klu asludob ad spikon ome. Abaicedom. 

Fovot ofovon. 

Kis jenon-la, ven belegivoy eki supado ( 3 ) 

fa 'Fritz Reuter', ini Volapiik petradutol fa kadaman: 'Igor Wasilewski' 

KIu abespikobs ed arajanobs vali, e goliko tii god balidkomol asea- 
dobs su bokavab ed avabobs kobo lii 'Rostock'. 

Iliikomolo lii 'Giistrow' asagob: "No vilol-li boso visiton liiblodi olik 
dii jevodinuliidam zedelik?" 

"No!" sol: konsalal agesagom ed azunom: "Liiblod obik binom fopan 
e vomef no voton. Du adesinob ad klano gevon ome fredi, ons 
asmilofiikons obi lo vol lolik." - "Haha!" asagob, "kodii giraf." 

"Seilolod!" asagomzunom, "nosi plu vilob lilon do atos. Liiblod obik 
nu labom bogi, e no vilob, das lukofomos obi." 

Klu arivobs eli 'Rostock' ed elotolo to el "Sol" agetobs cemis niladik 
tel; ob niimi: 8 ed om niimi: 9. Ilopiopololo pakemi smalik oba asludob, 
das sunado okalalob dinadis obik, e bu val, das ogolob lii viniselan: 
'Ahlers'. 

"Deli gudik, o 'Ahlers'! asagob - bi asevobs odi - "Agetol lebogi 
semik de lad konsalal 'Darius' se 'Parchim', vo-li?" 

"Si!" asagom smilolo, "in at giraf binon." - "Kurato!" agesagob, 
"Sedolos ga oni ogodo lii el 'Sol'. Lodob to niim: 8." 

"Gudo!" agesagom, "if ye lenim ibinon lifik, dredob, das nu bo binon 
deadik, bi no enuliidobs oni." - "Lindifos," asagob ed amogolob. 

Egekomolo tii soar lii lod obik, avilob niigolon ini cem obik, ab botan 
asagom: "No! o sol! isio! Lodol to niim: 9. Sole: konsalal bed abinon tu 
brefik, ed atokom cemi ko ol." 

"Si!" asagob aniludolo badi 
nonik, "vo binom boso lunik." 

Agolob lii bed ed aslipob jii god 
fovik. 

Iloadolo se bed e ya adrinolo 
kafi obik alilob naio in luyal le- 
noidi jeikol, ed adalogolo nulali- 
ko dese yan, akiipob soli: konsa¬ 
lal 'Darius' abunolo zi in jit vie- 
tik. Ablasfamolo ed alenoidolo 
abitom levemiko sekii vut, e la 
bog ze gretik vobans tel asta- 
noms atiilolo luhatis okik ed 
akratolo kapis. 

"Kis ejenon-li?" asakob. 

"Giraf maleditik!" sol: konsalal aluvokadom e noidiko faijoikolo yani 
on mod, das dom adremikon, agebunom ini cem okik. Beno! amalob 
vobanes, das opolomsos bogi ini cem obik ed opladomsos oni la bed. 
Ed obo alovejedob bedategedi. 

Pos brefiip sol: konsalal akomom ad visiton obi ed aseidom oki go 
nenkudiko sui girafabog okik, azunolo do menef ed amaleditolo voli, 
das atos abinon plot pibiiomeditol, e das gudiko asevom flenis okik to 
'Parchim', kels irajanoms atosi pro om, e das om ye omemom omis. 

"Kiopio iifo esedol-li bogi?" asakob. 

"Das ojedomsos oni ini flumed: 'Warnow', abiidob manes!" alu¬ 
vokadom. - "Beno! takedikolos iifo," asagob, "bo nu us seaton." 

Tano aspikotobs do tav obsik e do zesiid ad movabon bii sulopikam 
sola, bi smetastom vemo ibadiikon vegis. 

Akiipolo, das omogolom, asagob - iba girafadinad vemo astigedon 
obi - "O sol: konsalal! Seidolos oli buikumo sui stul, bi okanol-la 
taliikon tegoti boga." 

"Boga kinik-li?" asakom lobunolo, asva vipar ibeiton omi. 

"O!" asagob adesumolo tegedi e ba boso asmililolo, "girafaboga olik." 

Dii tim bosik astanom alabolo logodajasti tora, fo logs kela alefanoy 
stofedi redik, alogedolo nii obi, tan bogi. 

Ya akredob, das vutiko ogleipom heremi obik, ven aspukolo mo 
naeds anik foi ok ajoikom bogi me fut okik: "Girafadin lemaleditik!" e 
sunado amogolom da yan. Dii del lolik aziigolom zii ob asa kat zii biil 
hitik, ai plaflko akiipedolo obi fagao. 

Ven fado aliilogob omi, alogedom flanio on mod, das amutob sakon 
obe it: "Kis iifo ojenon-li? Ba no ovabom ko ol odelo." 

Reto ipromob lade: konsalal ad blinon bogi lii 'Gustrow'. 

Uf olelilomov, das bog abinon in vab ot, kliiliko leno okevabomov. 

Klu abegob botane, das oniipakomos bogi ini vaka-linumastof blagik, 
ed aliivokob bokani obik ed asagob: "O 'Jochen'! Sumolod bogi e 
pladolod oti asoaro ini bokavab, ed if sol: konsalal osakom ole, kis 
binon in bog, tan osagolod: "Saed Dnglanik nulik, keli mutob keblinon 
lii hiel 'Schregel' to 'Moderitz'. 

Tii god fovik sol: konsalal kluo avabom ko ob, ed in dag amovabolo 
ve veg miidik - iba val ya ismeton - no asagom vodi igo bali. Somo 
arivobs eli 'Hohen Sprenz', ko adesinobs ad koedon givon bodi jevodes, 
ed anexanolo dese bokavab akiipom bogi blagik. 

Boso astunom e plaflko alelogom bogi, asva ihukiloy spaki len 
podadil bokavaba, ed asva etos ajinon kodon in om neplidi. 

Aniigololo ini cem alogob, das aspikom ko el 'Jochen’. 

Atan niludo akredidom ome fabi do saed, iba, id aniigololo, abinom 
go lefredik e ya igo aluspikotom. Somo aliikomobs in 'Giistrow' tiii laf 
poszedela, e leno akanoy plu spelon ad rivon nog eli 'Parchim'. 

Klu du kobo aseadobs in lotidop, pos neluniip asagob: "Adelo binos 
soar saludik!" - "Si! binos soar saludik!" adonuom. 

"No desinol-li ad visiton dii brefiip liiblodi olik?" 

"No!" agesagom nabofiko. - "Beno! gudo!" asagob, "Vilob golon usio 
dii tim brefik, bi gudiko sevobs odi, e ldu buiikob ad lifadon soari somik 
in lom famiilik, kas binon in lotidop," ed egudiikumolo fomi koleta obik 
aloadob. 

Das men go votik adesinom ad golon usio nen om, ba boso afaviikos 
omi, bi id om aloadom ed asagom: "Beno! po jenet somik vilob golon 
ko ol." Ed agolobs kobo. Ye biio isagob ya ele 'Jochen': "Tiii drip jolid 
osumolod bogi blagik ed opladolod oti ini vestibiil sola: konsalal 'Zar- 
nekow' oluvokadolo mogikiino laodiko: 'julklapp!' 

Ven aliikomobs la konsalal 'Zarnekow', ya idagikos. 

In cem jonik a vamik kandels astralons litiko, ed id astralons dub fred 
paspetol logodajasts vomas e konsalala. 

Tano amaifikon i lad konsalala: 'Darius'. Ab atos no olaidulon luniipo. 

Sosus avamikom gudiko ed aseniilom koveni, tano sol: konsalal 'Zar¬ 
nekow' anilikom lii om, apladom go fleniko nami okik sui jot omik ed 
asagom: "Beno! o liiblod lofik oba, agetoli-li iifo gudiko girafabogi olik?" 

Sol: konsalal 'Darius' adalogom boso mikonfido logis omik, asvo 
asakolo: lio atos padesinon-li? 

Tano alogedom obi, va asmilob-la; ab alogolo, das liiblod omik 
adunom logodajasti go snatiki, ed ob go nedobilti - iba miitolo astopa- 
dob smili - asagom nen lezal: "Si! si! e valikos leodon." 

Ab nu voms akomofs ed asakofs: "Tidal jula afredom-li vemo?" - 
"Pastiifon-li ya lenim?" — "Liogretik jafab binon-li?" 

Ed adunofs sole: konsalal 
tomis di 'Judas', ed omo a- 
sleafolo su stul okik mo e ge 
asagom te: "si!" e "no!" ada- 
brekolo fidibudis e zunilo a- 
seajedolo onis ziii ok in cem. 

Ye suno siipadam aprimon 
ed aropon neplitotis valik. 














Klotem karasiuta (FIN) 

fa ,Dazai Osamu’, tradutod fa kadaman:,Danny Zhang’ 


Dilad: III 


Pos el .bon’ 1 afarmon tiedop, e sasun mu pahetol fa ,Suwa’ 
aprimon. 

Sis tim at fat apolom kolatis me bak ad selon onis in vilag. Do 
akanom-la leadon duneton votikanes osi, tobo afagom ad atos, bi 
onedomov pelon yenazimis za teldeg, klu aleadom blibon jieli ,Suwa’ 
in domil, ed agolom lu vilag nilu belafut soelo. 

If abinos solofik, ,Suwa’ asegolof ad sukon garidis. Fat okoteno- 
mov vemo, if olagetomov yenazimis lul a sak kolatas, ab nog no 
okanons kosidon teiko me atos. Kludo fat ibudulom, das ,Suwa’ 
oplokofod garidis, dat oselom onis in vilag. 

El ,nameko’ 2 binon garid smufik, kel paselon vemo jeriko. Glofons 
ballenvotiko su boads puridik muskagik. Musks somik ai amebons 
jiele ,Suwa’ fleni balik okik, ab mu afredukos ofi, das asturulof onis 
sui baset fulu garids, e tano ablinof domio. 

If fat imeritom modikosi me kolats u garids, agekomom brietolo 
domio. Omna id aremom jiele ,Suwa’ bobi papurik pategol me lokil, u 
votikosi. 

Un del semik viens flukupik alebladons japofiko. Godo acenofon 
stom sus lubel, ed igo jugakorten lagol fo domil amufulon boso. In 
lulit delaprima fat anexanom lu vilag nilu belafut. 

,Suwa’ ablibof in domil du del lolik. Kobolo heremi okik, seledo 
atanof herafinoti pedribol me givot fata - labuherlin ko dekods vefa- 
fomik. Tano afiledof boadis, ed astebedof gekomi fata. Lo noids seku 




muful tuigas arorons pluna jibs. 

Aprimikos ad dagikon, e ,Suwa’ asanedof soelo. Asodof risatis 
blagilik me ,miso’ 3 pebakol, ed asanedof somo. 

Aneitikos e viens astopedons, ab ai plu akoldikos. On neit so stilik, 
fumo bos ojenon su lubel. ,Suwa’ alilof noidi - 
asva el ,Tengu’ 4 adofalon bimi gianagretik, ab 
omna asva ek alavon bonis nilu yan domila, ed 
omna asumon ad smil kleilik milananas fagao. 
mr ,Suwa’, kel istebedof fati zanetiko, akovadof 
oki me bedastofed jugik, ed aronof lai fon ad 
slipon. Slipofiko asenof, asva ek omna asate- 
gedon-la korteni ad belukon ofi. "Binos 
milanan!" acedof, e sunado asimulof ad 
slipon nenmufiko. 

In lulit boadas fefilol, ,Suwa’ nekleiliko alogof bosi 
vietik, kel ajinon vebon da yan sui glun. Binos nif 
primik! Do asva abinof in drim okik, afredof vemo. 

Kiodolik! koap jiela ,Suwa’ avedon so vetik, asva alemof, e tano 
asmeilof geini. 

„Stupan kion!" avokadof. 

Ab nenkodiko milanan it aronon al yan. 

Abinos nifatep! Asturon sui logod jiela ,Suwa’. Afalof seadolo sui 
glun nenseniko, e herem e klotem okiks ivietikons. 

Esustanolo, ahekof, ed agolof fofio. Klotem ofik pabladon pemiko 
fa vien japofik, ab ableibof golon fofio. Lemur vatafala avedon laodi- 
kum. Agolof vifikumo, e pluna adekluinof snofoti, asva dis futs okik 
abinos vatafal it. 

„0 fat!" ,Suwa’ avokadof laodiko, e da gap vu bims lurorolo afalof 
ini vatafal. 

Dilad: IV 

Ven ,Suwa’ asastunof, ya idagikos zuo. Bosilo akanof lilon noidi 
vatafala, asva abinon sus kap ofik. Sokolo mufi ,Suwa’ asvimof 
snekomufolo, e koap ofa akoldon loliko. 

Nu ,Suwa’ asuemof, das abinof dis vatafal. Esuemolo osi, asena- 
lof, das siipado isabluvikof. Atenukof logis okik, ed akonstatof, das 
ya ifagikof ad svimon fofio nentoniko, do nud ofik tio ajoikon klifi jola. 

Snek kiogretik! 

„Evedob snek gretik!" avisipof: „Y5! neai onedob gekomon lu domil 
et!" Alemufof steifolo balibi okik. 

Ab abinof karasiut mu smalik. Teiko imaifukof ed ifarmukof mudi 
okik, ed ijoikulof lubi 5 nuda. 

Karasiut asvimof dis vatafal mo e ge. Nu ajinos, das atovulof bali- 
dafaini ad flotbn sui surfat, tan supado asvonof gobafaini ad daivon 
ini vat dibikum. 

Omna ayagof krevatis in vat; omna aseatof in ridem jola; omna 
apigof muski su klifagul, ed apledof fredo. 

Tano karasiut supado astopof - te omna apendulukof balidafaini 
bosilo, asva atikof do bos. Ablebof somo brefupo, e suno abiegadof 
ad svimon disi vatafal. Pulilo atulof asa bled, e panusugof usio. ■ 


^ ,bon’: zal Yapanik. Logolsos: https://en.wikipedia.org/wiki/Bon Festival 

2 - .nameko’: garidabid: ,Pholiota microspora’. 

3 - ,miso’: sod Yapanik. L.: https://en.wikipedia.org/wiki/Miso 

4 - ,Tengu’: milanan in miteod Yapanik. L.: https://en.wikipedia.oro/wiki/Tenou 

5 - lub = Deut.: 'Wulst', Lingl.: 'bulge', el Interlingua: ‘protuberantia’. 









